Na podlagi 58. člena Zakon o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) Upravna enota Ruše objavlja javni natečaj za zasedbo prostega uradniškega delovnega mesta za nedoločen čas:

**JAVNI NATEČAJ**

**za zasedbo uradniškega delovnega mesta za nedoločen čas, za polni delovni čas**

**SVETOVALEC (šifra DM 112) v Oddelku za upravne notranje zadeve**

**Kandidati, ki se bodo prijavili na prosto delovno mesto, morajo izpolnjevati naslednje pogoje:**

* končano najmanj visokošolsko strokovno izobraževanje (prejšnje)/ visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/ visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja)/ visokošolska univerzitetna izobrazba (prva bolonjska stopnja);
* najmanj 7 mesecev delovnih izkušenj;
* usposabljanje za imenovanje v naziv;
* strokovni izpit iz upravnega postopka;
* državljanstvo Republike Slovenije;
* znanje uradnega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti ali magistrsko izobrazbo (druga bolonjska stopnja).

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve delovnega razmerja.

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka, v skladu s tretjim odstavkom 31. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb), opraviti najkasneje v treh mesecih od sklenitve delovnega razmerja.

**Naloge delovnega mesta:**

* vodenje zahtevnih upravnih postopkov na prvi stopnji s področja osebnih stanj in matičnih zadev, javnih listin, javnega reda in miru, javnih prireditev in društev, orožja, tujcev, voznikov in vozil, registra stalnega prebivalstva,
* pomoč pri pripravi osnutkov internih aktov, poročil o delu, letnega poslovnega načrta in drugih zahtevnejših gradiv,
* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* opravljanje drugih nalog delovnega mesta po odredbi nadrejenega.

**Prijava naj se poda na obrazcu »Obrazec za prijavo«, ki je sestavni del objave javnega natečaja in naj vsebuje pisno izjavo kandidata, iz katere je razvidno:**

1. Izpolnjevanje pogoja glede zahtevane izobrazbe, iz katere mora biti razvidna stopnja in smer izobrazbe, pridobljen strokovni naziv ter datum pridobljene izobrazbe, datum (dan, mesec, leto) zaključka izobraževanja in ustanova, na kateri je bila izobrazba pridobljena;
2. Izpolnjevanje pogoja glede pridobljenih delovnih izkušenj (opis naj vsebuje navedbe delodajalca, skupen čas trajanja zaposlitve z datumom sklenitve in datumom prekinitve delovnega razmerja pri posameznem delodajalcu, opis dela ter stopnja zahtevnosti delovnega mesta);
3. Izpolnjevanje vseh formalne pogoje za zasedbo delovnega mesta za katerega kandidiram.
4. Da je državljan Republike Slovenije;
5. Da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
6. Da zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
7. Da za namen tega natečajnega postopka dovoljuje Upravni enoti Ruše pridobitev podatkov iz uradnih evidenc.

V primeru, da kandidat ne soglaša s 7. točko, bo moral ustrezna dokazila predložiti sam.

Izpolnjevanje zgoraj navedenih pogojev kandidat dokazuje s predložitvijo pisnih izjav. Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Izbrani kandidat bo delo na delovnem mestu svetovalec opravljal v uradniškem nazivu Svetovalec III, z možnostjo napredovanja v naziv svetovalec II in svetovalec I. Izhodiščni plačni razred delovnega mesta je 30. plačni razred (1.435,20 EUR BRUTO).

Z izbranim kandidatom bo sklenjena pogodba o zaposlitvi za delovno razmerje za nedoločen čas s polnim delovnim časom.

Izbrani kandidat bo opravljal delo v poslovnih prostorih Upravne enote Ruše, Kolodvorska ulica 9, 2342 Ruše, oziroma v drugih uradnih prostorih in lokacijah, kjer organ izvaja upravne naloge.

Kandidate naprošamo, da vložijo prijavo na priloženem obrazcu (Obrazec za prijavo).

Kandidat vloži prijavo v pisni obliki, ki jo pošlje v zaprti ovojnici z označbo: »**Za javni natečaj, Svetovalec šifra DM 112«**, na naslov Upravna enota Ruše, Kolodvorska ulica 9, 2342 Ruše in sicer najkasneje v roku 8 dni po objavi javnega natečaja na osrednjem spletnem mestu državne uprave GOV.SI: www.gov.si/zbirke/delovna-mesta. Za pisno obliko prijave se šteje tudi elektronska oblika, poslana na elektronski naslov ue.ruse@gov.si, pri čemer veljavnost prijave ni pogojena z elektronskim podpisom.

Rok za vlaganje prijav je 8 dni od objave javnega natečaja na portalu GOV.SI in Zavodu RS za zaposlovanje.

Informacije o izvedbi internega natečaja dobite vsak delovni dan med 9.00 in 11. 00 uro, na telefonski številki: 02 669 06 97 – Karmen Pukmeister.

Kandidati bodo o izbiri pisno obveščeni najkasneje v roku 30 dni po opravljeni izbiri. Obvestilo o končanem javnem natečaju bo objavljeno na spletni strani: www.gov.si/zbirke/delovna-mesta.

V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

mag. Barbara Šarh

načelnica